CELEX: 32006D0600
Language: hu
Date: 2006-09-04 00:00:00
Title: 2006/600/EK: A Bizottság határozata ( 2006. szeptember 4. ) az egyes építési termékek külső tűz hatása alatti viselkedésére vonatkozó osztályozás keretében a tetőkön alkalmazott kéthéjú, fémfalú szendvicspanelek besorolásának megállapításáról (az értesítés a C(2006) 3883. számú dokumentummal történt)   (EGT vonatkozású szöveg)

7.9.2006   
            
            
               HU
            
            
               Az Európai Unió Hivatalos Lapja
            
            
               L 244/24
            
         A BIZOTTSÁG HATÁROZATA
   (2006. szeptember 4.)
   az egyes építési termékek külső tűz hatása alatti viselkedésére vonatkozó osztályozás keretében a tetőkön alkalmazott kéthéjú, fémfalú szendvicspanelek besorolásának megállapításáról
   (az értesítés a C(2006) 3883. számú dokumentummal történt)
   (EGT vonatkozású szöveg)
   (2006/600/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az építési termékekre vonatkozó tagállami törvényi, rendeleti és közigazgatási rendelkezések közelítéséről szóló, 1988. december 21-i 89/106/EGK irányelvre (1) és különösen annak 20. cikkének (2) bekezdésére,
   mivel:
   
               (1)
            
            
               A 89/106/EGK irányelv szerint az építmények nemzeti, regionális és helyi szinten eltérő védelmi szintjének figyelembevétele érdekében szükséges lehet az értelmező dokumentumokban olyan osztályokat meghatározni, amelyek megadják a termékek egyes alapvető követelmények tekintetében tanúsított viselkedését. Ezek a dokumentumok a 89/106/EGK irányelv értelmező dokumentumairól szóló bizottsági közlemény (2) formájában jelentek meg.
            
         
               (2)
            
            
               A tűzvédelemre vonatkozó alapvető követelmény tekintetében a 2. értelmező dokumentum felsorol több, egymással összefüggő intézkedést, amelyek együttesen meghatározzák a tagállami szinten kialakítandó tűzvédelmi stratégiákat.
            
         
               (3)
            
            
               A 2. értelmező dokumentumban meghatározott egyik intézkedés szerint egy adott területen a tűz és a füst kialakulását és terjedését az építési termékeknek a tűz teljes kifejlődéséhez való hozzájárulási képessége korlátozásán keresztül kell korlátozni.
            
         
               (4)
            
            
               E korlátozás szintje csak a végleges, beépített állapotban lévő termékek tűz hatása alatti viselkedése alapján fejezhető ki.
            
         
               (5)
            
            
               A 89/106/EGK tanácsi irányelvnek a tetők és fedélhéjazatok külső tűz hatása alatti viselkedésének osztályozása tekintetében történő végrehajtásáról szóló, 2001. augusztus 21-i 2001/671/EK bizottsági határozat harmonizált megoldásként osztályozási rendszert fogadott el (3).
            
         
               (6)
            
            
               Egyes építési termékek esetében a 2001/671/EK határozattal kialakított osztályozási rendszert szükséges használni.
            
         
               (7)
            
            
               Egyes tetőknek és fedélhéjazatoknak a 2001/671/EK határozattal kialakított osztályozási rendszer szerinti, külső tűz hatása alatti viselkedése kellően megalapozott és jól ismert a tagállamok tűzvédelmi szabályozó hatóságai előtt, ezért ezek a hatóságok a kérdéses viselkedés tekintetében nem kívánnak meg vizsgálatokat.
            
         
               (8)
            
            
               Az e határozatban előírt intézkedések összhangban vannak az Építésügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   E határozat melléklete meghatározza azokat az építési termékeket, amelyek külön vizsgálat nélkül megfelelnek a külső tűz hatása alatti viselkedésre vonatkozó valamennyi követelménynek.
   2. cikk
   E határozat melléklete meghatározza azokat a konkrét osztályokat, amelyeket az egyes építési termékekre a külső tűz hatása alatti viselkedés tekintetében a 2001/671/EK határozattal elfogadott osztályozási rendszer keretében figyelembe kell venni.
   3. cikk
   A termékeket szükség szerint végleges, beépített állapotukban kell tekintetbe venni.
   4. cikk
   Ennek a határozatnak a tagállamok a címzettjei.
   
      Kelt Brüsszelben, 2006. szeptember 4-én.
      
         
            a Bizottság részéről
         
         Günter VERHEUGEN
         
            alelnök
         
      
   
   
      (1)  HL L 40., 1989.2.11., 12. o. A legutóbb az 1882/2003/EK európai parlamenti és tanácsi rendelettel (HL L 284., 2003.10.31., 1. o.) módosított irányelv.
   
      (2)  HL C 62., 1994.2.28., 1. o.
   
      (3)  HL L 235., 2001.9.4., 20. o.
   
      MELLÉKLET
      A mellékletben megadott táblázat felsorolja azokat az építési termékeket, amelyek külön vizsgálat nélkül megfelelnek a külső tűz hatása alatti viselkedésre vonatkozó valamennyi követelménynek.
      Táblázat
      TETŐKÖN ALKALMAZOTT KÉTHÉJÚ, FÉMFALÚ SZENDVICSPANELEK KÜLSŐ TŰZ HATÁSA ALATTI VISELKEDÉSI OSZTÁLYAI
      
                  Termék (1)
                  
               
               
                  A termék leírása
               
               
                  Kitöltőanyag és legkisebb sűrűsége
               
               
                  Osztály (2)
                  
               
            
                  Tetőkön alkalmazott acél-, rozsdamentes acél vagy alumíniumfalú szendvicspanelek
               
               
                  az EN 14509 szerint (1)
                  
               
               
                  PUR 35 kg/m3
                  
                  vagy
               
               
                  BROOF (t1)
               
            
                  ÁGY (lamellák) 80 kg/m3
                  
                  vagy
               
               
                  BROOF (t2)
               
            
                  ÁGY (teljes kitöltés, lemezekkel) 110 kg/m3
                  
               
               
                  BROOF (t3)
               
            
            
         (1)  Külső fém profillemez héjalású panelek, a következők szerint:
      
                  —
               
               
                  acél- vagy rozsdamentes acél héjalás esetén a héjalás vastagsága legalább 0,4 mm;
               
            
                  —
               
               
                  alumíniumhéjalás esetén a héjalás vastagsága legalább 0,9 mm;
               
            
                  —
               
               
                  a panelek hosszanti toldásánál a külső fémhéjalást át kell vezetni a találkozási vonalon oly módon, hogy a találkozási vonal másik oldalán legalább 15 mm szélességben átfedjen, vagy a toldást teljesen lefedő fém záróelemet kell alkalmazni, vagy a toldás hossza mentén kellő magasságú álló fémkorcot kell kialakítani;
               
            
                  —
               
               
                  a panelek keresztirányú toldásánál a külső fémhéjalást legalább 75 mm szélességű átfedéssel kell csatlakoztatni;
               
            
                  —
               
               
                  a száraz bevonaton mérve legfeljebb 0,200 mm névleges vastagságú, legfeljebb 8,0 MJ/m2 bruttó hőtermelő képességű, száraz állapotban legfeljebb 300 g/m2 fajlagos tömegű, folyadék formájában felvitt PVC festékből álló légköri hatások elleni védőbevonat;
                  vagy az előzőeknél kisebb értékekkel rendelkező tetszőleges vékony festékréteg;
               
            
                  —
               
               
                  védelem nélküli elemszél esetén az EN 13501-1 szerint legalább D-s3, d0 tűzveszélyességi osztály.
               
            
         (2)  A 2001/671/EK határozat mellékletében található táblázat szerinti osztály.
      Jelölések: PUR = poliuretán; ÁGY = ásványgyapot; PVC = poli(vinil-klorid). PCS = gross calorific potential.